《游圭峰次覆白沙韵呈刘可大年兄 其一》
明代·陈经纶

玉台不减雨花台，惹得游人数往来。绿幄浓阴松与竹，浮云山势暗仍开。

疏钟几杵僧初饭，啼鸟一声月在梅。此景此情谁悟得，豪吟偏喜数人陪。

作者简介：（1464—?）明广东新会人，字汝学。成化二十三年进士。授南京户部主事，以忤权贵，谪象州同知。至官安抚徭民，修学劝教。卒官。有《寒泉遗稿》。